

VLADA REPUBLIKE HRVATSKE

Zagreb, 8. veljače 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo financija |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o visini dnevnice za službeno putovanje u inozemstvo za korisnike koji se financiraju iz sredstava državnog proračuna |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VLADA REPUBLIKE HRVATSKE**

**PRIJEDLOG ODLUKE O VISINI DNEVNICE ZA SLUŽBENO PUTOVANJE U INOZEMSTVO ZA KORISNIKE KOJI SE FINANCIRAJU IZ SREDSTAVA DRŽAVNOG PRORAČUNA**

**Zagreb, veljača 2024.**

PRIJEDLOG

Na temelju članka 29. stavka 2. Zakona o izvršavanju Državnog proračuna Republike Hrvatske za 2024. godinu (Narodne novine, br. 149/23) Vlada Republike Hrvatske je na sjednici održanoj \_\_\_\_\_\_\_\_ 2024. godine donijela

ODLUKU O VISINI DNEVNICE ZA SLUŽBENO PUTOVANJE U INOZEMSTVO

ZA KORISNIKE KOJI SE FINANCIRAJU IZ SREDSTAVA DRŽAVNOG PRORAČUNA

**I.**

Dnevnica za službeno putovanje u inozemstvo za korisnike koji se financiraju iz sredstava državnog proračuna, kojima se ti troškovi priznaju u materijalne troškove, za pojedine države/područja iznosi:

|  |  |  |
| --- | --- | --- |
| **RED. BR.** | **IME DRŽAVE/NAZIV PODRUČJA** | **IZNOS DNEVNICE** |
| 1. | Islamska Republika Afganistan | 50,00 USD |
| 2. | Republika Albanija | 50,00 EUR |
| 3. | Alžirska Narodna Demokratska Republika | 50,00 USD |
| 4. | Kneževina Andora | 90,00 EUR |
| 5. | Republika Angola | 50,00 USD |
| 6. | Argentinska Republika | 55,00 USD |
| 7. | Republika Armenija | 50,00 EUR |
| 8. | Australija | 100,00 USD |
| 9. | Republika Austrija | 90,00 EUR |
| 10. | Republika Azerbajdžan | 55,00 USD |
| 11. | Kraljevina Belgija | 90,00 EUR |
| 12. | Republika Bjelarus | 50,00 EUR |
| 13. | Višenacionalna Država Bolivija | 50,00 USD |
| 14. | Bosna i Hercegovina | 50,00 EUR |
| 15. | Savezna Republika Brazil | 55,00 USD |
| 16. | Republika Bugarska | 70,00 EUR |
| 17. | Republika Cipar | 80,00 EUR |
| 18. | Crna Gora | 50,00 EUR |
| 19. | Češka Republika | 80,00 EUR |
| 20. | Republika Čile | 55,00 USD |
| 21. | Kraljevina Danska | 90,00 EUR |
| 22. | Demokratska Narodna Republika Koreja | 50,00 USD |
| 23. | Arapska Republika Egipat | 55,00 USD |
| 24. | Republika Estonija | 80,00 EUR |
| 25. | Savezna Demokratska Republika Etiopija | 50,00 USD |
| 26. | Republika Filipini | 50,00 USD |
| 27. | Republika Finska | 90,00 EUR |
| 28. | Francuska Republika | 90,00 EUR |
| 29. | Helenska Republika | 70,00 EUR |
| 30. | Gruzija | 50,00 EUR |
| 31. | Republika Indija | 50,00 USD |
| 32. | Republika Indonezija | 50,00 USD |
| 33. | Republika Irak | 60,00 USD |
| 34. | Islamska Republika Iran | 60,00 USD |
| 35. | Irska | 90,00 EUR |
| 36. | Republika Island | 90,00 EUR |
| 37. | Talijanska Republika | 80,00 EUR |
| 38. | Država Izrael | 85,00 USD |
| 39. | Jamajka | 50,00 USD |
| 40. | Japan | 85,00 USD |
| 41. | Republika Jemen | 50,00 USD |
| 42. | Hašemitska Kraljevina Jordan | 50,00 USD |
| 43. | Republika Južna Afrika | 55,00 USD |
| 44. | Kanada | 100,00 USD |
| 45. | Država Katar  | 100,00 USD |
| 46. | Republika Kazahstan | 75,00 USD |
| 47. | Republika Kenija | 50,00 USD |
| 48. | Narodna Republika Kina | 55,00 USD |
| 49. | Posebno upravno područje Hong Kong Narodne Republike Kine | 100,00 USD |
| 50. | Kirgiska Republika  | 50,00 USD |
| 51. | Republika Kolumbija | 55,00 USD |
| 52. | Republika Kongo | 50,00 USD |
| 53. | Republika Kosovo | 45,00 EUR |
| 54. | Republika Kuba | 50,00 USD |
| 55. | Država Kuvajt | 85,00 USD |
| 56. | Republika Latvija | 70,00 EUR |
| 57. | Libanonska Republika  | 50,00 USD |
| 58. | Republika Liberija | 50,00 USD |
| 59. | Država Libija | 55,00 USD |
| 60. | Kneževina Lihtenštajn | 80,00 EUR |
| 61. | Republika Litva | 80,00 EUR |
| 62. | Veliko Vojvodstvo Luksemburg | 90,00 EUR |
| 63. | Mađarska | 70,00 EUR |
| 64. | Malezija | 75,00 USD |
| 65. | Republika Malta | 90,00 EUR |
| 66. | Sjedinjene Meksičke Države | 55,00 USD |
| 67. | Kneževina Monako | 80,00 EUR |
| 68. | Republika Mozambik | 50,00 USD |
| 69. | Kraljevina Nizozemska | 90,00 EUR |
| 70. | Kraljevina Norveška | 90,00 EUR |
| 71. | Novi Zeland | 85,00 USD |
| 72. | Savezna Republika Njemačka | 90,00 EUR |
| 73. | Islamska Republika Pakistan | 50,00 USD |
| 74. | Republika Panama | 75,00 USD |
| 75. | Republika Peru | 55,00 USD |
| 76. | Republika Poljska | 70,00 EUR |
| 77. | Portugalska Republika  | 70,00 EUR |
| 78. | Republika Koreja | 85,00 USD |
| 79. | Republika Moldova | 50,00 EUR |
| 80. | Republika Sjeverna Makedonija  | 50,00 EUR |
| 81. | Rumunjska | 70,00 EUR |
| 82. | Ruska Federacija | 75,00 USD |
| 83. | Republika San Marino  | 90,00 EUR |
| 84. | Kraljevina Saudijska Arabija | 100,00 USD |
| 85. | Republika Senegal | 50,00 USD |
| 86. | Republika Singapur | 100,00 USD |
| 87. | Sirijska Arapska Republika | 50,00 USD |
| 88. | Sjedinjene Američke Države | 100,00 USD |
| 89. | Slovačka Republika | 70,00 EUR |
| 90. | Republika Slovenija | 80,00 EUR |
| 91. | Republika Srbija | 50,00 EUR |
| 92. | Republika Sudan | 50,00 USD |
| 93. | Kraljevina Španjolska | 80,00 EUR |
| 94. | Kraljevina Švedska | 90,00 EUR |
| 95. | Švicarska Konfederacija | 90,00 EUR |
| 96. | Republika Tadžikistan | 50,00 USD |
| 97. | Kraljevina Tajland | 55,00 USD |
| 98. | Republika Tunis | 50,00 USD |
| 99. | Turkmenistan | 55,00 USD |
| 100. | Republika Turska | 70,00 EUR |
| 101. | Ujedinjena Kraljevina Velike Britanije i Sjeverne Irske | 80,00 EUR |
| 102. | Ujedinjeni Arapski Emirati | 100,00 USD |
| 103. | Ukrajina | 70,00 EUR |
| 104. | Republika Uzbekistan | 50,00 USD |
| 105. | Država Vatikanskoga Grada | 80,00 EUR |
| 106. | sve druge države | 50,00 USD |

**II.**

Danom stupanja na snagu ove odluke stavlja se van snage Odluka o visini dnevnice za službeno putovanje u inozemstvo za korisnike koji se financiraju iz sredstava državnog proračuna (Narodne novine, br. 8/06).

**III.**

Ova Odluka stupa na snagu danom donošenja, a objavit će se u "Narodnim novinama".

KLASA:

URBROJ:

Zagreb,

**PREDSJEDNIK**

**mr. sc. Andrej Plenković, v. r.**

**OBRAZLOŽENJE**

Sukladno članku 29. stavku 2. Zakona o izvršavanju Državnog proračuna Republike Hrvatske za 2024. godinu („Narodne novine“, br. 149/23) Vlada Republike Hrvatske donosi odluku o visini dnevnice za službena putovanja u inozemstvo za korisnike koji se financiraju iz sredstava državnog proračuna.

Uzimajući u obzir da je važeća *Odluka o visini dnevnice za službeno putovanje u inozemstvo za korisnike koji se financiraju iz sredstava državnog proračuna* („Narodne novine“, br. 8/06.; dalje u tekstu: trenutno važeća Odluka) još iz 2006. godine, daje se prijedlog za donošenje nove Odluke o visini dnevnice za službeno putovanje u inozemstvo za korisnike koji se financiraju iz sredstava državnog proračuna (dalje u tekstu: Prijedlog odluke).

U odnosu na trenutno važeću Odluku, uvažavajući porast troškova života u proteklim godinama, Prijedlogom odluke predlaže se povećanje iznosa dnevnica za službeno putovanje u inozemstvo.

Osnovni kriterij za utvrđivanje visine dnevnica je visina BDP-a po stanovniku prema paritetu kupovne moći, koji je primijenjen i kod izračuna visine dnevnica za službena putovanja u inozemstvo u trenutno važećoj Odluci. U Prijedlogu odluke korišteni su podaci o visini BDP-a po stanovniku prema paritetu kupovne moći za 2022. godinu preuzeti s internetske stranice Međunarodnog monetarnog fonda (iz svibnja 2023.).

Nadalje, utvrđeni su razredi osnovnog kriterija s pripadajućom visinom dnevnice u valuti EUR i USD kako je iskazano u Tablici 1. Prijedlog visine dnevnica prema osnovnom kriteriju.

**Tablica 1. Prijedlog visine dnevnica prema osnovnom kriteriju**

|  |  |  |
| --- | --- | --- |
| **BDP po stanovniku prema paritetu kupovne moći (razredi)** | **IZNOS DNEVNICE (USD)** | **IZNOS DNEVNICE (EUR)** |
| do 15.000 USD | 50,00 | 45,00 |
| od 15.000 do 30.000 USD | 55,00 | 50,00 |
| od 30.000 do 45.000 USD | 75,00 | 70,00 |
| Od 45.000 do 55.000 USD | 85,00 | 80,00 |
| iznad 55.000 USD | 100,00 | 90,00 |

Također, u odnosu na trenutno važeću Odluku, kojom je bila propisana visina dnevnica za 98 država/područja, ovim Prijedlogom odluke određuje se visina dnevnica za 105 država/područja.

Na popis se dodaju države: Republika Srbija, Crna Gora, Republika Kosovo koje nisu postojale 2006. godine te tri europske države: Država Vatikanskoga Grada, Republika San Marino i Kneževina Lihtenštajn, prethodno svrstane u kategoriju „sve druge države“ kojoj pripada najniža dnevnica.

Osim osnovnog kriterija tj. visine BDP po stanovniku prema paritetu kupovne moći, za Državu Katar i Kraljevinu Tajland primijenjen je i kriterij robne razmjene s Republikom Hrvatskom temeljem kojeg su spomenute države izdvojene iz kategorije „sve druge države“ koja nosi najnižu dnevnicu. Naime, sa spomenutim državama prema podacima Državnog zavoda za statistiku Republika Hrvatska ima značajniju robnu razmjenu[[1]](#footnote-1). Kriterij robne razmjene primijenjen je samo za one države u kategoriji „sve druge države“ koje primjenom osnovnog kriterija tj. visine BDP-a po stanovniku prema paritetu kupovne moći ostvaruju viši iznos dnevnice od utvrđenog za kategoriju „sve druge države“ .

Za pojedine države nije primijenjen osnovni kriterij tj. visina BDP-a po stanovniku prema paritetu kupovne moći jer nije bilo dostupnih podataka (Islamska Republika Afganistan, Libanonska Republika, Republika Kuba,) te je za njih određen najniži iznos dnevnice, kao i kod izračuna visine dnevnica za službena putovanja u inozemstvo u trenutno važećoj Odluci. Također, nije bilo dostupnih podataka za Sirijsku Arapsku Republiku i Demokratsku Narodnu Republiku Koreju te se za iste predlaže zadržati iznos najniže dnevnice iako su u trenutno važećoj Odluci bile iznimka jer im je utvrđen veći iznos dnevnice od one koje bi se utvrdile primjenom osnovnog kriterija.

Iznimke su i dnevnice određene za države za koje bi primjenom osnovnog kriterija tj. visine BDP-a po stanovniku prema paritetu kupovne moći u Prijedlogu odluke bio utvrđen niži iznos dnevnice od onog utvrđenog u trenutno važećoj Odluci i koje su i tada bile izuzete od primjene osnovnog kriterija (Republika Irak i Islamska Republika Iran).

Također, podaci o visini osnovnog kriterija tj. visini BDP-a po stanovniku prema paritetu kupovne moći nisu dostupni za Kneževinu Lihtenštajn, Monako i Državu Vatikanskog Grada za koje se predlaže iznos dnevnice od 80,00 EUR.

Zbog izvanrednih okolnosti u Prijedlogu odluke predlaže se za Ukrajinu visina dnevnice u iznosu od 70,00 EUR umjesto 45,00 EUR koliko bi iznosila primjenom osnovnog kriterija tj. visine BDP-a po stanovniku prema paritetu kupovne moći.

1. Robna razmjena Republike Hrvatske s inozemstvom – privremeni podaci od siječnja do prosinca 2022. i za siječanj 2023. od 10. ožujka 2023. [↑](#footnote-ref-1)